इंदौर. व्यापमं घोटाले की जांच कर रही सीबीआई ने पीएमटी के परीक्षा केंद्र प्रदेश से बाहर बनाए जाने पर सवाल उठाया है। पीएमटी-2009 के सेंटर भोपाल और इंदौर से 500 से 800 किमी दूर तक बनाए गए थे। इतना ही नहीं, मप्र के मूल निवासी छात्रों ने भी वहां जाकर परीक्षा दी। ऐसे में सीबीआई ने चिकित्सा शिक्षा विभाग के अधिकारियों से पूछताछ शुरू कर दी है।
पीएमटी-2009 के लिए लखनऊ, जयपुर सहित अन्य शहरों में भी केंद्र बनाए गए थे। सीबीआई ने इस बिंदु पर भी जांच शुरू की है। यह भी पूछा है कि इन छात्रों की काउंसलिंग कैसे की गई? गाइडलाइन की कॉपी दी जाए। अधिकारियों ने कहा कि उन्हें नहीं पता बाहर सेंटर क्यों बनाए गए? चूंकि एडमिशन के लिए भोपाल में होने वाली काउंसलिंग में डीएमई सहित सभी मेडिकल कॉलेज के डीन मौजूद रहते हैं। इसलिए सीबीआई ने 2007 से लेकर अब तक के डीएमई और मेडिकल कॉलेजों के डीन की सूची मांगी है। 2009-10 बैच के छात्रों का रिकॉर्ड भी मांगा है।
छात्र मप्र के, परीक्षा राजस्थान व उप्र में दी
जांच के दौरान पता चला कि कुछ छात्रों ने एडमिशन के समय मप्र के मूल निवासी का प्रमाण-पत्र लगाया, लेकिन परीक्षा दूसरे राज्य में दी। इसमें यह भी सामने आया कि इन छात्रों की जगह स्कोरर को बैठाया गया था। स्कोरर उन्हीं शहरों के टॉपर छात्र रहे होंगे।
बाहर सेंटर बनाने का मामला मेरे कार्यकाल का नहीं
बाहर सेंटर बनाने का मामला मेरे कार्यकाल का नहीं है। सीबीआई ने पूछताछ के लिए बुलवाया था। जांच एजेंसी को काउंसलिंग प्रक्रिया के बारे में बता दिया है। उन्होंने छात्रों के रिकॉर्ड मांगे थे, जो दे दिए हैं।
डॉ. जी.एस. पटेल, डीएमई
hin_Deva hin_Deva awa_Deva hin_Deva hin_Deva hin_Deva awa_Deva